stanford-oval/wikipedia huggingface dataset:
Kennedyn avaruuskeskus
Toiminta

Yhdysvallat on käyttänyt aluetta vuodesta 1949, ensin asevoimien ohjusten koeampuma-alueena, 1950-luvun lopusta lähtien avaruusohjelmiin.
Kaikki miehitettyjen lentojen laukaisut Apollo-ohjelman ajoista lähtien ovat tapahtuneet Kompleksi 39 -alueelta. (Launch Complex 39). Kompleksi 39 on ainoa Nasan hallinnoima laukaisukompleksi, joka on edelleen käytössä. Kaikki muut käytössä olevat laukaisualustat sijaitsevat viereisessä Yhdysvaltain avaruusvoimien Cape Canaveral Space Force Station -tukikohdassa.
Kompleksi 39

Kompleksiin kuuluu kaksi laukaisutornia (39A ja 39B) sekä jättiläismäinen avaruusaluksen kokoamisrakennus. (3,68 milj. m³) Rakennuksessa koottiin aikanaan Apollo-kuualukset. Nykyisin rakennuksessa valmistellaan avaruussukkulat lähtökuntoon. Saturn V -raketin korkeuden lisäksi rakennuksen mittasuhteista antaa kuvaa sekin, että rakennuksen sisällä oli välillä oma ”ilmastonsa”. Toisinaan, ennen korjaustöiden valmistumista, kokoonpanohallissa satoi siellä vallinneen mikroilmaston vuoksi. Kokoamisrakennuksen ja laukaisualustojen etäisyys on kuusi kilometriä.
Kennedy Space Center keskittyy miehitettyihin lentoihin. Sen ainoa käyttökelpoinen laukaisukompleksi on vain sukkulaohjelmaa varten. Laukaisuja on tyypillisesti muutamia vuosittain.
Kun Sukkula poistui käytöstä, Kompleksi 39 piti rakentaa uudelleen Orion-ohjelmassa käytettäville Ares-raketeille sopivaksi. Orion- ja Ares-ohjelmien tultua peruutetuiksi, Yhdysvaltain liittovaltio panostaa kaksi miljardia dollaria viidessä vuodessa KSC:n kehittämiseen.  Yksityinen SpaceX-yritys käyttää nykyään laukaisulaustaa LC-39A omaan toimintaansa.
Muuta

Kaikki NASAn satelliitit ja avaruusluotaimet, esimerkiksi 1970-lukujen Viking- ja Voyager-luotaimet, lähetetään nykyisin matkaan Yhdysvaltain ilmavoimien Cape Canaveral -tukikohdasta, joka tietenkin palvelee erityisesti sotilaallisten avaruusalusten, esimerkiksi GPS, laukaisuja.
Aiheesta muualla

Kuvia tai muita tiedostoja aiheesta Kennedy Space Center Wikimedia Commonsissa
Florida Today lehden laukaisutietokanta
Avaruusalusten laukaisukeskukset (sijainnin mukaan)
| --- | --- |
Afrikka:  Kenia – ASI: San Marco
Aasia:  Kiina – CNSA: Jiuquan • Taiyuan • Xichang • Wenchang • Base 603   Intia – ISRO: SDSC  Israel – ISA: Palmachim   Japani – JAXA: Tanegashima • Uchinoura  Kazakhstan - RKA: Baikonur   Pakistan – SUPARCO: Sonmiani •   Venäjä – RKA: Dombarovski • Svobodnyi • Vostotšnyi   Etelä-Korea – KARI: Naro
Eurooppa:  Venäjä – RKA: Kapustin Jar • Plesetsk   Ruotsi – SSC: Esrange
Pohjois-Amerikka:  Kanada – CAF, CSA: Fort Churchill   USA – Nasa: KSC • Wallops ♦ DoD: Cape Canaveral • Vandenberg ♦ Yksityiset: Corn Ranch • Kodiak Launch Complex • Mid-Atlantic Regional Spaceport • Mojave Airport & Spaceport • Oklahoma Spaceport • Spaceport America
Etelä-Amerikka:  Brasilia – FAB, AEB: Alcântaran avaruuskeskus   Ranska - ESA, CNES: Guayanan avaruuskeskus
Muualla:  Marshall Islands – DoD: Reagan Test Site Tyynimeri - Yksityiset: Ocean Odyssey
Project Constellation
| --- | --- |
Sub-orbitaalit testilennot:  Ares I-X
Laitteet:   Orion  Ares Ares I  Ares IV  Ares V  Earth Departure Stage  Altair  J-2X  RS-68 
Laukaisualustat:   Kennedy Space Center  LC-39A/B 
Nasan toimipisteet
NASA Ames Research Center
Dryden Flight Research Center
Glenn Research Center
Goddard Space Flight Center
Jet Propulsion Laboratory
Lyndon B. Johnson Space Center
John F. Kennedy Space Center
Langley Research Center
Marshall Space Flight Center
John C. Stennis Space Center
Merrit Island: Kennedy Space Center ja Cape Canaveral
Néa Poteídaia

| Néa Poteídaia Νέα Ποτείδαια |
| --- | --- |
 Néa Poteídaian kylää.
 Néa Poteídaia
 Koordinaatit: 40°11′35″N, 23°19′40″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Chalkidikí
Kunta:  Néa Propontída
Hallinto:  
 – Asutustyyppi:  kylä
 – Kallikrates-koodi:  1304010601
Korkeus:  20 m
Väkiluku (2021):  1 543
Aikavyöhyke:  UTC+2
 – Kesäaika:  UTC+3
Postinumero:  632 00
Suuntanumero(t):  2373
Néa Poteídaia (kreik. Νέα Ποτείδαια) on Kreikan kylä, joka kuuluu hallinnollisesti Néa Propontídan kuntaan, Chalkidikín alueyksikköön ja Keski-Makedonian alueeseen. Kylän väkiluku on 1 543 (2021).
Néa Poteídaian Pyhän Georgioksen (Ágios Geórgios) kirkko.
Néa Poteídaian kylä, suomeksi ”Uusi Poteidaia”, sijaitsee Chalkidikín niemimaan läntisimmän niemen Kassándran kapeimmassa kohdassa noin 32 kilometriä lounaaseen Polýgyroksesta ja noin 68 kilometriä eteläkaakkoon Thessalonikista. Sijaintinsa vuoksi kylällä on rantaa sekä Thermaïkóslahden että Kassándranlahden puolella. Poteídaian kanava kulkee Kassándran niemen poikki kylän kohdalla.
Kylän nimi viittaa siihen, että se sijaitsee samalla paikalla kuin antiikin ajan Poteidaian kaupunki. Myöhemmin samalla paikalla sijaitsi myös Kassandreian kaupunki. Nykyinen kylä on syntynyt 1920-luvulla Traakiasta Kreikan ja Turkin väestönvaihdon myötä tulleiden evakkojen asutuksena.
Néa Poteídaia muodostaa oman kyläyhdyskuntansa (Δημοτική Κοινότητα Νέας Ποτειδαίας, Dimotikí Koinótita Néas Poteidaías), johon ei kuulu muita asutuksia.
Aiheesta muualla

Kuvia tai muita tiedostoja aiheesta Néa Poteídaia Wikimedia Commonsissa
Dio

| Dio |
| --- | --- |


Tiedot
Toiminnassa:  1982–1991  1993–2010
Tyylilaji:  hard rock heavy metal
Kotipaikka:  Yhdysvallat
Laulukieli:  englanti
Jäsenet:  Ronnie James Dio, laulu   Craig Goldy, kitara   Rudy Sarzo, basso   Scott Warren, koskettimet   Simon Wright, rummut  
Levy-yhtiö:  Mercury Records, (1983–1984), (1987)   Warner Brothers Records, (1985–1986), (1990)   Reprise Records, (1994)   Mayhem Records, (1996)   Spitfire Records, (2000–2002)   Sanctuary Records, (2004)  
Aiheesta muualla
Kotisivut
Infobox OKNimi-testi OK: 
Dio oli yhdysvaltalainen heavy metal -yhtye, jota johti solisti Ronnie James Dio (Ronald Padavona). Hän perusti Dion lokakuussa 1982 jätettyään Black Sabbathin. Alkuperäiseen kokoonpanoon kuuluivat Ronnien lisäksi Vivian Campbell kitarassa, Jimmy Bain bassossa ja Vinny Appice rummuissa. Yhtyeen albumeita on myyty maailmanlaajuisesti yli 47 miljoonaa. Dion kuuluisimpia kappaleita ovat muun muassa ”Holy Diver”, ”Rainbow in the Dark”, ”Don’t Talk To Strangers”, ”Stand Up And Shout”, ”We Rock”, ”The Last In Line”, ”Evil Eyes”, ”Rock ’N’ Roll Children” ja ”Hungry For Heaven”.
Central Avenuen ja East Court Streetin välissä New Yorkissa on Dion mukaan nimetty tie.
Historia > Kokoonpanot

| Vuodet | Kokoonpano | Julkaisut |
| --- | --- | --- |
| 1983-1984 |  Ronnie James Dio - laulu, kosketinsoittimet  Vivian Campbell - kitara  Jimmy Bain - Basso  Vinny Appice - Rummut |  Holy Diver (1983) |
| 1984-1986 |  Ronnie James Dio - laulu  Vivian Campbell - kitara  Jimmy Bain - basso  Claude Schnell - kosketinsoittimet  Vinny Appice - rummut |  The Last in Line (1984)  Sacred Heart (1985)  The Dio E.P. (EP) (1985) |
| 1986-1989 |  Ronnie James Dio - laulu  Craig Goldy - kitara  Jimmy Bain - basso  Claude Schnell - kosketinsoittimet  Vinny Appice - rummut |  Intermission (live) (1986)  Dream Evil (1987) |
| 1989-1991 |  Ronnie James Dio - laulu  Rowan Robertson - kitara  Teddy Cook - basso  Jens Johansson - kosketinsoittimet  Simon Wright - rummut |  Lock Up the Wolves (1990)  Diamonds: The Best Of Dio (compilation) (1991) |
| 1991 - 1992 |  Bändi hajosi (Ronnie ja Appice palasivat Black Sabbathiin) |  |
| 1993-1997 |  Ronnie James Dio - laulu  Tracy G - kitara  Jeff Pilson - basso  Scott Warren - kosketinsoittimet  Vinny Appice - rummut |  Strange Highways (1994)  Angry Machines (1996)  Anthology (compilation) (1997)  Master Series (compilation) (1998) |
| 1997-1999 |  Ronnie James Dio - laulu  Tracy G - kitara  Larry Dennison - basso  Scott Warren - kosketinsoittimet  Vinny Appice - rummut |  Inferno - Last in Live (live) (1998) |
| 1999-2000 |  Ronnie James Dio - laulu  Craig Goldy - kitara  Jimmy Bain - basso  Scott Warren - kosketinsoittimet  Simon Wright - rummut |  Magica (2000) |
| 2000-2001 |  Ronnie James Dio - laulu  Craig Goldy - kitara  Jimmy Bain - basso  Chuck Garric - basso (live)  Scott Warren - kosketinsoittimet  Simon Wright - rummut |  The Very Beast of Dio (compilation) (2000)  Anthology: Volume Two (compilation) (2001) |
| 2001-2004 |  Ronnie James Dio - laulu  Doug Aldrich - kitara  Jimmy Bain - basso  Scott Warren - kosketinsoittimet  Simon Wright - rummut |  Killing the Dragon (2002)  Anthology: Stand Up and Shout (2003)  Evil or Divine (live) (2003) |
| 2004-2005 |  Ronnie James Dio - laulu  Craig Goldy - kitara  Jeff Pilson - basso  Rudy Sarzo - basso (live)  Scott Warren - kosketinsoittimet  Simon Wright - rummut |  Master of the Moon (2004) |
| 2005-2006 |  Ronnie James Dio - laulu  Doug Aldrich - kitara  Rudy Sarzo - basso  Scott Warren - kosketinsoittimet  Simon Wright - rummut |  Holy Diver - Live (live) (2006) |
| 2006-2010 |  Ronnie James Dio - laulu  Craig Goldy - kitara  Rudy Sarzo - basso  Scott Warren - kosketinsoittimet  Simon Wright - rummut |  |
Diskografia

| 0 | 1 | 2 |
| --- | --- | --- |
|  Studioalbumit Holy Diver  (1983)  The Last in Line  (1984)  Sacred Heart  (1985)  Dream Evil  (1987)  Lock Up the Wolves  (1990)  Strange Highways  (1994)   Angry Machines  (1996)  Magica  (2000)  Killing the Dragon  (2002)  Master of the Moon  (2004) |  Kokoelmat, livet, DVD:t ym. Intermission  (1986)  Anthology  (1997)  Inferno/Last In Live  (1998)  Master Series  (1998)  The Very Best Of Dio  (2000)  Anthology Vol Two  (2001)  Consert in Newyork (Live DVD) (2002)  Anthology - Stand Up And Shout  (2003)  Evil Or Divine (live-DVD)  (2003)  Diamonds: The Best of Dio  (1992)  The Collection  (2003)  Evil or Divine (live-CD)  (2005)  WE ROCK (2005)  Holy Diver Live (2006)   (2006) |  Singlet Holy Diver  Rainbow in the Dark  The Last in Line  We Rock  Mystery  Rock 'N' Roll Children  Hungry for Heaven  Dio Live  King of Rock and Roll  I Could Have Been a Dreamer  All the Fools Sailed Away  Hey Angel |
Aiheesta muualla

Yhtyeen sivusto
Néa Skióni

| Néa Skióni Νέα Σκιώνη |
| --- | --- |
 Néa Skióni
 Koordinaatit: 39°57′1″N, 23°31′59″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Chalkidikí
Kunta:  Kassándra
Hallinto:  
 – Asutustyyppi:  kylä
 – Kallikrates-koodi:  1303020301
Korkeus:  10 m
Väkiluku (2021):  701
Aikavyöhyke:  UTC+2
 – Kesäaika:  UTC+3
Postinumero:  630 77
Suuntanumero(t):  2374
Néa Skióni (kreik. Νέα Σκιώνη) on Kreikan kylä, joka kuuluu hallinnollisesti Kassándran kuntaan, Chalkidikín alueyksikköön ja Keski-Makedonian alueeseen. Kylän väkiluku on 701 (2021).
Néa Skiónin kylä, suomeksi ”Uusi Skione”, sijaitsee Chalkidikín niemimaan läntisimmän niemen Kassándran etelärannikolla noin 78 kilometriä etelään Polýgyroksesta ja noin 112 kilometriä eteläkaakkoon Thessalonikista. Kylän nimi viittaa siihen, että antiikin ajan Skionen kaupunki sijaitsi sen lähellä. Nykyinen kylä kehittyi 1900-luvun alkupuolella. Sen alkuperäinen nimi oli Tsapráni (Τσαπράνι). Vuonna 1928 sen nimeksi vaihdettiin Keramídi (Κεραμίδι) ja jo vuonna 1930 antiikin aikaisen kaupungin mukaan Néa Skióni. Turismi on nykyisin merkittävä elinkeino kylässä.
Néa Skióni muodostaa myös laajemman kyläyhdyskunnan (Δημοτική Κοινότητα Νέας Σκιώνης, Dimotikí Koinótita Néas Skiónis), johon kuuluu varsinaisen Néa Skiónin kylän lisäksi Fráman kylä. Koko yhdyskunnan väkiluku on 718 (2021).
Aiheesta muualla

Kuvia tai muita tiedostoja aiheesta Néa Skióni Wikimedia Commonsissa
Alfred De Sève

Alfred De Sève (touko- tai kesäkuu 1858 Saint-Henri, Montreal – 25. marraskuuta 1927 Montreal) oli kanadalainen viulisti ja säveltäjä.
De Sève aloitti viulunsoiton opiskelun 7-vuotiaana Oscar Martelin johdolla ja sai opetusta myös Frantz Jehin-Prumelta. De Sève lähti vuonna 1876 Pariisiin opiskelemaan ensin lyhyesti Pablo de Sarasaten, sitten Hubert Léonardin ja Lambert Massartin johdolla. Hän oli kolme vuotta Henri Vieuxtempsin oppilaana ja pääsi viulistiksi Isabella II:n hoviin. De Sève palasi vuonna 1879 Kanadaan, jossa jatkoi konsertoimista. Hän meni vuonna 1880 naimisiin pianisti Joséphine Bruneaun kanssa. Pariskunta myös esiintyi yhdessä. De Sève muutti vuonna 1881 Yhdysvaltoihin, jossa hän opetti Bostonin New England Conservatory of Musicissa ja seurasi vuonna 1891 Calixa Lavalléeta Pyhän Ristin katedraalin kuoromestarina. De Sève oli Bostonin sinfoniaorkesterin jäsen ja esitti sen solistina muun muassa Felix Mendelssohnin viulukonserton. Hän oli myös Bostonin filharmonisen orkesterin konserttimestari.
De Sève palasi vuonna 1899 Montrealiin. Hän opetti viulunsoittoa yksityisesti ja McGillin konservatoriossa. Hänen oppilaisiinsa kuuluivat Alexander Brott, Noël Brunet, Albert Chamberland, Eugène Chartier, Marcel Saucier, Lucien Sicotte ja Ethel Stark. De Sève teki sävellyksiä viululle ja pianolle, soolopianolle ja orkesterille. Vuonna 1931 tie Montrealissa nimettiin hänen mukaansa. Montrealissa perustettiin myös hänen mukaansa nimetty jousikvartetti vuonna 1989.
Auburn-Cord-Duesenberg -museo

Auburn-Cord-Duesenberg -museo
Auburn-Cord-Duesenberg -museo sijaitsee Auburnissa Indianassa Wayne Street -kadulla, entisessä Auburn-Cord-Duesenberg -yhtiöiden automyymälä- ja hallintorakennuksessa.
Museossa on yhtymän omien merkkien lisäksi esillä muitakin niiden aikalaisia, mm. eräs harvalukuisista enää tallella olevista, etuvetoisista Ruxton-autoista. Paikkakunta on noin 20 kilometriä pohjoiseen Fort Waynen kaupungista, de Kalb-piirikunnassa Indianan koilliskulmassa. Auburn- ja myöhemmin Cord-automalleja valmistanut tehdas Connersvillessä sijaitsee sen sijaan Indianapolisin itäpuolella, reilut 130 mailia Auburnista etelään.
Museo jakautuu kolmeen kerrokseen, ja on tunnettu paitsi esillä olevista upeista ja harvinaisista Duesenberg-autoistaan, myös rakentamisensa aikakaudelta olevista Art Deco -huonekaluista ja sisustuksesta.
Pastoraalikirjeet

Pastoraalikirjeiksi kutsutaan Raamatun Uuden testamentin seurakunnan johtajan viran hoitoa koskevia ohjeita sisältäviä kirjeitä.
Nämä kirjeet ovat:
Ensimmäinen kirje Timoteukselle
Toinen kirje Timoteukselle
Kirje Titukselle
Merkinnän syy: Tähän pitäisi lisätä mainintoja keskeisestä sisällöstä, teologisista ajatuksista, ajoituksesta ja esim. kirjoittajakysymyksestä (ei luult. ollut Paavali
1707

| --- | --- |
Vuosisadat: 1500-luku · 1600-luku · 1700-luku · 1800-luku · 1900-luku
Vuosikymmenet: 1690-luku · 1700-luku · 1710-luku · 1720-luku · 1730-luku · 1740-luku 1750-luku · 1760-luku · 1770-luku · 1780-luku · 1790-luku · 1800-luku
Vuodet: 1690 · 1691 · 1692 · 1693 · 1694 · 1695 · 1696 · 1697 · 1698 · 1699 1700 · 1701 · 1702 · 1703 · 1704 · 1705 · 1706 · 1707 · 1708 · 1709 1710 · 1711 · 1712 · 1713 · 1714 · 1715 · 1716 · 1717 · 1718 · 1719 1720 · 1721 · 1722 · 1723 · 1724 · 1725 · 1726 · 1727 · 1728 · 1729 1730 · 1731 · 1732 · 1733 · 1734 · 1735 · 1736 · 1737 · 1738 · 1739 1740 · 1741 · 1742 · 1743 · 1744 · 1745 · 1746 · 1747 · 1748 · 1749 1750 · 1751 · 1752 · 1753 · 1754 · 1755 · 1756 · 1757 · 1758 · 1759 1760 · 1761 · 1762 · 1763 · 1764 · 1765 · 1766 · 1767 · 1768 · 1769 1770 · 1771 · 1772 · 1773 · 1774 · 1775 · 1776 · 1777 · 1778 · 1779 1780 · 1781 · 1782 · 1783 · 1784 · 1785 · 1786 · 1787 · 1788 · 1789 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809
Tapahtumia

1. toukokuuta – Unionilaki tuli voimaan, ja sen mukaisesti Englanti ja Skotlanti yhdistettiin Ison-Britannian kuningaskunnaksi.
28. lokakuuta – Japanissa tapahtui Hōein maanjäristys.
joulukuussa – Fuji-vuori purkautui Japanissa.
Syntyneitä

1. helmikuuta – Fredrik, Ison-Britannian kruununperillinen ja Walesin prinssi, kuningas Yrjö II:n vanhin poika (k. 1751)
15. helmikuuta – Anders Henrik Ramsay, suomalainen kenraaliluutnantti, valtiopäivämies, kartanonomistaja ja maaherra (k. 1782)
24. helmikuuta – Sven Lagerbring, ruotsalainen historian professori (k. 1787)
25. helmikuuta – Carlo Goldoni, italialainen dramaturgi, kirjailija ja oopperalibretisti (k. 1793)
14. maaliskuuta – Johan Ihre, ruotsalainen kielitieteilijä (k. 1780)
7. maaliskuuta – Stephen Hopkins, rhodeislandilainen poliitikko ja kuvernööri (k. 1785)
31. maaliskuuta – Johan Deutsch, suomalainen kirkkoherra (k. 1774)
15. huhtikuuta – Leonhardt Euler, sveitsiläinen matemaatikko (k. 1783)
22. huhtikuuta – Henry Fielding, englantilainen kirjailija (k. 1754)
2. toukokuuta – Jean-Baptiste Barrière, ranskalainen säveltäjä ja sellisti (k. 1747)
23. toukokuuta – Carl von Linné, ruotsalainen kasvitieteilijä (k. 1778)
25. elokuuta – Ludvig I, Espanjan kuningas (k. 1724)
30. elokuuta – Johan Browallius, suomalainen teologian, fysiikan ja kasvitieteen professori, Turun piispa 1749–1755 (k. 1755)
7. syyskuuta – Georges Leclerc de Buffon, ranskalainen luonnontutkija (k. 1788)
Marie Sallé, ranskalainen balettitanssija ja koreografi (k. 1756)
Mikael Wanonius, suomalainen kirkkoherra ja runoilija (k. 1743)
Kuolleita

26. helmikuuta – Louis Cousin, ranskalainen historioitsija, kääntäjä, Ranskan rahapajan johtaja ja Ranskan akatemian jäsen (s. 1627)
3. maaliskuuta – Aurangzeb, Intian suurmogulihallitsija (s. 1618)
30. maaliskuuta – Sébastien Le Prestre de Vauban, ranskalainen sotilasarkkitehti, piiritystekniikan asiantuntija ja Ranskan marsalkka (s. 1633)
16. heinäkuuta – Jeremiah Clarke, englantilainen säveltäjä (s. 1674)
21. huhtikuuta – Isak Pihlman, suomalainen professori ja Turun akatemian rehtori (s. 1650)
17. elokuuta – Petter Dass, norjalainen pappi ja runoilija (s. 1647)
20. elokuuta – Nicolas Gigault, ranskalainen säveltäjä ja urkuri (s. 1627)
5. lokakuuta – Daniel Speer, saksalainen säveltäjä ja kirjailija (s. 1636)
10. lokakuuta – Johann Reinhold Patkul, baltiansaksalainen diplomaatti, sotilas ja poliittinen juonittelija (s. 1660)
Yhdysvaltain ylipostimestari

| Yhdysvaltain ylipostimestari |
| --- | --- |
 United States Postmaster General
 Ylipostimestarin sinetti
 
 Nykyinen Louis DeJoy 15. kesäkuuta 2020 lähtien
Nimittäjä:  Postilaitoksen hallitus
Kauden pituus:  ei määritelty
Perustettu:  1775
Ensimmäinen:  Benjamin Franklin
Palkka:  303 460 $ vuodessa
Yhdysvaltain ylipostimestari (engl. United States Postmaster General) on Yhdysvaltain postilaitoksen pääjohtajana. Nykyisenä ylipostimestarina toimii Louis DeJoy, joka aloitti tehtävässään 15. kesäkuuta 2020.
Virka perustettiin vuonna 1775 Siirtokuntien kongressin päätöksellä. Ensimmäisenä ylipostimestarina toimi Benjamin Franklin, joka oli aiemmin palvellut Britannian kruunun postin palveluksessa. Itsenäisten Yhdysvaltojen ensimmäinen ylipostimestari oli Samuel Osgood, jonka nimitti virkaansa presidentti George Washington vuonna 1789. Ylipostimestarin nimitti Yhdysvaltain presidentti aina vuoteen 1971 asti, jolloin postilaitoksen nykyinen johtoporras perustettiin. Tästä lähtien ylipostimestarin ei enää katsottu olevan ministerin arvoinen virkamies Yhdysvaltain hallituksessa.
Ylipostimestarin nimittää postilaitoksen hallitus (engl. USPS Board of Governors), joka koostuu yhdeksästä henkilöstä. Nämä voivat myös erottaa istuvan ylipostimestarin yksinkertaisella enemmistöllä. Yhdysvaltain presidentti nimittää hallituksen jäsenet, mutta ei itse ylipostimestaria. Ylipostimestari sekä yhdeksän hallituksen jäsentä valitsevat myös varaylipostimestarin. Kaikki 11 henkilöä istuvat postilaitoksen hallituksessa ja ovat vastuussa laitoksen juoksevien asioiden hoitamisesta.
Vuonna 2020 ylipostimestarin peruspalkka oli 303 460 dollaria vuodessa.
Nordkappin tunneli

| Nordkapptunnelen |
| --- | --- |
 Tunnelin eteläinen suuaukko.
Alittaa:  Magerøysundetin
Paikkakunta:  Honningsvåg, Nordkapp
Maa:  Norja
Koordinaatit:  70°55′49″N, 025°42′00″E
Avattu:  1999
Pituus:  6 875 m
Syvyys:  212 m
Ajokaistoja:  2
Nordkappin tunneli (norj. Nordkapptunnelen) on merenalainen maantietunneli, joka alittaa Magerøynsalmen. Tunneli yhdistää Magerøyan saaren manner-Norjaan. Tunnelin rakennustyöt alkoivat vuonna 1993 ja se avattiin vuonna 1999. Tunnelin pituus on 6 875 metriä, syvin kohta 212 metriä merenpinnan alapuolella ja suurin jyrkkyys 9 %. Ennen tunnelin valmistumista salmen poikki kulki lautta Kåfjordin ja Honningsvågin väliä.
Tunnelin nimi tulee Nordkappista, joka sijaitsee noin 40 kilometrin päässä pohjoiseen tunnelista. Tunneli on osa E69-tietä.
Tunnelin päissä on automaattisesti avautuvat portit (norj. kuldeport), joita käytetään talvisin estämään lumen ja jään pääsyä tunneliin.
Øksendalstunnelen

Øksendalstunnelen
Øksendalstunnelen on Sunndalin kunnassa, Møren ja Romsdalin läänissä, Norjassa sijaitseva maantietunneli. Se sijaitsee Fylkesvei 62:lla. 5 966 metriä pitkä tunneli avattiin vuonna 2000.
Lærdalin tunneli

| Lærdalstunnelen |
| --- | --- |
 Tunnelin eteläinen suuaukko.
Alkupiste:  Aurland
Loppupiste:  Lærdal
Maa:  Norja
Koordinaatit:  60°58′19″N, 07°22′06″E
Avattu:  27. marraskuuta 2000
Pituus:  24,5 km
Ajokaistoja:  2
Lærdalin tunneli (norj. Lærdalstunnelen) on Norjan ja maailman pisin maantietunneli. Se on 24,5 kilometriä pitkä ja sijaitsee Sognin ja Fjordanen läänissä Aurlandin ja Lærdalin välillä. Tunneli on kaksikaistainen ja osa eurooppatietä E16.
Tunnelin rakentaminen aloitettiin vuonna 1995, ja se otettiin käyttöön marraskuussa 2000. Tunneli maksoi 930 miljoonaa kruunua.
Tunneliin on louhittu kolme luolaa, jotka toimivat levähdyspaikkoina.
Yksi tunnelin kolmesta luolasta.
Ruotsin avaruusfysiikan instituutti

Ruotsin avaruusfysiikan instituutin päätoimiston sisäänkäynti Kiirunassa.
Ruotsin avaruusfysiikan instituutti, (Institutet för rymdfysik, IRF) on 110 henkilöä työllistävä valtiollinen tutkimuslaitos. Instituutin tehtävänä on tutkia ja tarjota opetusta avaruusfysiikan, avaruustekniikan ja ilmakehän tutkimuksen alueilla. Instituutin päämaja sijaitsee Kiirunassa, Ruotsissa. Lisäksi instituutilla on työntekijöitä Uumajassa, Uppsalassa ja Lundissa.
Aiheesta muualla

Viralliset kotisivut
Deezer

| Deezer |
| --- | --- |

Verkkosivusto:  deezer.com
Kaupallinen:  kyllä
Tyyppi:  suoratoisto
Rekisteröinti:  kyllä
Omistaja:  Blogmusik SAS
Avattu:  22. elokuuta 2007
Similarweb-sija:  2 746. (kesäkuu 2022)
Deezer on ranskalainen musiikkipalvelu, jossa käyttäjät voivat kuunnella musiikkia suoratoistona Internetistä. Deezer julkaistiin 24. elokuuta 2007. Palvelua kustannetaan mainostuloilla. Toukokuussa 2013 Deezerissä oli 20 miljoonaa kappaletta. Palvelun käyttö ei vaadi erillistä ohjelmaa, vaan sivustolla olevia kappaleita pystyy kuuntelemaan suoraan verkkosivuston kautta. Palvelu on saatavissa myös älypuhelimille erillisen sovelluksen kautta. Palvelu avattiin Suomessa toukokuussa 2013. Deezerissä on tarjolla yli 53 miljoonaa kappaletta.milloin?
Aiheesta muualla

Deezer
Bonanno Pisano

Pako Egyptiin. Pisan tuomiokirkko.
Bonanno Pisano, myös Bonannus tai Bonanus, oli italialainen arkkitehti ja kuvanveistäjä. Hänet on mainittu Pisan kaltevan tornin mahdollisena suunnittelijana. Sen rakennustyöt alkoivat 1173, mutta lopullisesti se valmistui vasta 1350. Bonannus on lisäksi valanut Pisan tuomiokirkon pronssiovet (1180), samoin Sisilian Monrealen tuomiokirkon ovet 1186. Jälkimmäiseen hän on merkinnyt nimensä.
Pisan kalteva torni
Monrealen tuomiokirkon ovi
Aiheesta muualla

Kuvia tai muita tiedostoja aiheesta Bonanno Pisano Wikimedia Commonsissa
Gregory Olsen

| Gregory Hammond Olsen |
| --- | --- |
 Gregory Olsen
Henkilötiedot
Syntynyt: 20. huhtikuuta 1945 (ikä 79) Brooklyn, New York
Kansalaisuus:   yhdysvaltalainen
Ammatti:  yrittäjä
Ura
Tyyppi:  Avaruuslennolle osallistuja
Aika avaruudessa:  9d 21h 15m
Lennot

Sojuz TMA-7:  Sojuz TMA-7
Sojuz TMA-6:  Sojuz TMA-6
 
Gregory Hammond ”Greg” Olsen (s. 20. huhtikuuta 1945 New York) on yhdysvaltalainen liikemies, monimiljonääri, fysiikan professori ja järjestyksessä kolmas avaruusturisti.
Avaruusturisti

Olsen kävi avaruudessa lokakuussa 2005. Virallisesti hän oli lennolla mukana avaruuslennolle osallistujana. Hän matkusti Kansainväliselle avaruusasemalle Sojuz TMA-7 -lennon mukana ja vietti kiertoradalla yhdeksän vuorokautta, 21 tuntia ja 15 minuuttia. Olsenin arvellaan maksaneen avaruuslennostaan 20 miljoonaa Yhdysvaltain dollaria.